JAVNI POZIV ZA PRIJAVU TEKSTOVA I DODJELU NAGRADE „MALI MARULIĆ“

GRADSKO KAZALIŠTE LUTAKA SPLIT, organizator Festivala hrvatske drame za djecu s ciljem poticanja domaćeg dramskog stvaralaštva za djecu objavljuje:

Javni poziv za prijavu tekstova i dodjelu Nagrade „Mali Marulić“

# I.

Na ovaj Poziv mogu se prijaviti autori s novim dramskim tekstom pisanim za lutkarsko kazalište i kazalište za djecu. Tekst mora biti pisan na hrvatskom jeziku i ne smije biti izvođen ili objavljen do travnja 2026. godine kada će se održati 19. festival hrvatske drame za djecu „Mali Marulić“. Tekstovi se šalju pod šifrom, a autor može prijaviti jedan tekst.

Gradskom kazalištu lutaka Split treba dostaviti četiri primjerka teksta i jedan na CD-u, te u posebnoj omotnici (zatvorenoj), na kojoj je ispisana šifra, podatke o autoru (puno ime, adresa, broj telefona, mail adresa).

# II.

Tekstove će čitati, ocjenjivati i o nagradama odlučivati stručna komisija koju imenuje ravnatelj GKL-a Split i festivala „Mali Marulić”.

# III.

**Tekstovi se šalju na adresu: Gradsko kazalište lutaka Split, Tončićeva 1, 21000 Split, s naznakom „za Natječaj za najbolji tekst za lutkarsko kazalište i kazalište za djecu“. Tekstove primamo *od 8. travnja 2025. do kraja prvog tjedna u siječnju mjesecu sljedeće godine.***

# IV.

Nagrade se objavljuju i uručuju na Festivalu hrvatske drame za

djecu „Mali Marulić” 2026. godine.

# V.

Nagrada se sastoji od novčanog iznosa i to:

Prva nagrada: 1.990,84 €

Druga nagrada: 1.327,23 €

Treća nagrada: 796,34 €

U Splitu, 7. travnja 2025.